CELEX: 32017R1223
Language: fi
Date: 2017-07-05 00:00:00
Title: Komission täytäntöönpanoasetus (EU) 2017/1223, annettu 5 päivänä heinäkuuta 2017, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Tomme de Savoie (SMM))

7.7.2017   
            
            
               FI
            
            
               Euroopan unionin virallinen lehti
            
            
               L 174/14
            
         KOMISSION TÄYTÄNTÖÖNPANOASETUS (EU) 2017/1223,
   annettu 5 päivänä heinäkuuta 2017,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Tomme de Savoie (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:
   
               (1)
            
            
               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2) nojalla rekisteröidyn suojatun maantieteellisen merkinnän ”Tomme de Savoie” eritelmän muutoksen hyväksymistä.
            
         
               (2)
            
            
               Ranskan viranomaiset ilmoittivat komissiolle 23 päivänä marraskuuta 2015 päivätyllä kirjeellä, että asetuksen (EU) N:o 1151/2012 15 artiklan 4 kohdan mukaiset siirtymäkaudet, jotka päättyvät 31 päivänä joulukuuta 2017 ja 31 päivänä lokakuuta 2025, oli myönnetty Ranskan alueelle sijoittautuneille toimijoille, jotka täyttävät mainitun artiklan edellytykset suojatusta maantieteellisestä merkinnästä ”Tomme de Savoie”29 päivänä lokakuuta 2015 annetun ja 7 päivänä marraskuuta 2015 Ranskan tasavallan virallisessa lehdessä julkaistun asetuksen mukaisesti. Kansallisen vastaväitemenettelyn aikana yksi toimija on esittänyt vastaväitteen, joka koski vihannan karkearehun pakollista 50 prosentin vähimmäisosuutta lypsylehmien perusannoksessa vähintään 150 päivänä vuodessa, ja neljä toimijaa on esittänyt vastaväitteen, joka koski tilatuottajille asetettua vaatimusta, jossa lypsykarjoissa vähintään 75 prosenttia lehmistä on abondance-, montbéliarde- tai tarentaise-rotuisia, ja ilmoittanut, että ne tarvitsevat lisäaikaa tilojensa mukauttamiseen. Toimijat ovat myös laillisesti pitäneet tuotetta ”Tomme de Savoie” kaupan jatkuvasti vähintään viiden vuoden ajan siihen asti, kun hakemus toimitettiin. Toimija, jota koskee 31 päivänä joulukuuta 2017 päättyvä siirtymäkausi, on GAEC Le Seysselan, Vallod, 74910 SEYSSEL, ja toimijat, joita koskee 31 päivänä lokakuuta 2025 päättyvä siirtymäkausi, ovat EARL la Ferme de Combette, GAEC Les Airelles, EARL La Ferme des 3 Quartiers, GAEC La Ferme de la Ville.
            
         
               (3)
            
            
               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).
            
         
               (4)
            
            
               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Tomme de Savoie” (SMM) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Edellä 1 artiklassa myönnettyyn suojaan sovelletaan suojatusta maantieteellisestä merkinnästä ”Tomme de Savoie”29 päivänä lokakuuta 2015 annetun ja 7 päivänä marraskuuta 2015 Ranskan tasavallan virallisessa lehdessä asetuksen (EU) N:o 1151/2012 15 artiklan 4 kohdan mukaisesti julkaistun asetuksen mukaista siirtymäkautta, jonka Ranska myönsi mainitun artiklan vaatimukset täyttäville toimijoille.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä heinäkuuta 2017.
      
         
            Komission puolesta,
         
         
            puheenjohtajan nimissä
         
         Phil HOGAN
         
            Komission jäsen
         
      
   
   
      (1)  EUVL L 343, 14.12.2012, s. 1.
   
      (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).
   
      (3)  EUVL C 58, 23.2.2017, s. 30.